
KĖDAINIŲ RAJONO SAVIVALDYBĖS TARYBA

SPRENDIMAS
DĖL KITOS PASKIRTIES VALSTYBINĖS ŽEMĖS SKLYPŲ PRADINIŲ PARDAVIMO KAINŲ PATVIRTINIMO IR TEIKIMO PARDUOTI AUKCIONE

[bookmark: _Hlk215227846]2026 m. rugsėjo 25 d. Nr. TS-212  
Kėdainiai

[bookmark: _Hlk208906614][bookmark: _Hlk207783678]Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 11 straipsnio 7 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 ,,Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 91 ir 92 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 ,,Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 ir 4 punktais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl Žemės įvertinimo tvarkos“ 5.2 papunkčiu, Kėdainių rajono savivaldybės taryba nusprendžia:
1. Patvirtinti kitos paskirties valstybinės žemės sklypų pradines pardavimo kainas ir teikti Nacionalinei žemės tarnybai prie Aplinkos ministerijos parduoti aukcione:
1.1. 0,1430 ha naują kitos paskirties (naudojimo būdas – vienbučių ir dvibučių gyvenamųjų pastatų teritorijos) valstybinės žemės sklypą (kadastro Nr. 5333/0026:82, unikalus Nr. 4400-6806-6299), esantį Kėdainių r. sav., Kėdainių m., Daumantų g. 6, žyma apie Nekilnojamojo turto registre neįregistruotas teritorijas, kuriose taikomos specialiosios žemės naudojimo sąlygos, – nėra; duomenys apie įregistruotas teritorijas, kuriose taikomos specialiosios žemės naudojimo sąlygos, – nėra; pradinė pardavimo kaina (be aukciono organizavimo išlaidų) – 12 351 Eur (dvylika tūkstančių trys šimtai penkiasdešimt vienas euras);
[bookmark: _Hlk213853760]1.2. 0,1768 ha naują kitos paskirties (naudojimo būdas – vienbučių ir dvibučių gyvenamųjų pastatų teritorijos) valstybinės žemės sklypą (kadastro Nr. 5333/0026:112, unikalus Nr. 4400-6988-8677), esantį Kėdainių r. sav., Kėdainių m., Pergalės g. 37; žyma apie Nekilnojamojo turto registre neįregistruotas teritorijas, kuriose taikomos specialiosios žemės naudojimo sąlygos, – nėra; duomenys apie įregistruotas teritorijas, kuriose taikomos specialiosios žemės naudojimo sąlygos, – nėra; pradinė pardavimo kaina (be aukciono organizavimo išlaidų) – 14 940 Eur (keturiolika tūkstančių devyni šimtai keturiasdešimt eurų).
2. Siūlyti:
2.1. žemės sklypų pardavimo atvirojo aukciono pradžios datą – po 2 mėnesių nuo visų reikalingų dokumentų ir duomenų pateikimo Nacionalinei žemės tarnybai prie Aplinkos ministerijos;
2.2. minimalų privalomą aukciono dalyvių skaičių – 1 dalyvis;
2.3. aukcionui neįvykus, jį skelbti pakartotinai 3 kartus.
3. Šis sprendimas per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, A. Juozapavičiaus pr. 57, LT‑45262) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT‑01102, arba Kaunas, A. Mickevičiaus g. 8A, LT‑44312, arba Klaipėda, Galinio Pylimo g. 9, LT‑91230, arba Šiauliai, Dvaro g. 80, LT‑76298, arba Panevėžys, Respublikos g. 62, LT‑35158) Lietuvos Respublikos administracinių bylų teisenos įstatymo nustatyta tvarka.

